pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มหาดไทยเผยยอดผู้ใช้บริการศูนย์ดำรงธรรมทั่วประเทศ เกือบ 3 ล้านเรื่อง งานบริการเบ็ดเสร็จฮิตสุดกว่า 2 ล้านเรื่อง
วันพฤหัสบดีที่ 22 ธันวาคม 2559
มหาดไทยเผยยอดผู้ใช้บริการศูนย์ดํารงธรรมทั่วประเทศ เกือบ 3 ล้านเรื่อง งานบริการเบ็ดเสร็จฮิตสุดกว่า 2 ล้านเรื่อง
มหาดไทยเผยยอดผู้ใช้บริการศูนย์ดํารงธรรมทั่วประเทศเกือบ 3 ล้านเรื่อง งานบริการเบ็ดเสร็จฮิตสุดกว่า 2 ล้านเรื่อง
วันนี้ (22ธ.ค.59)ที่กระทรวงมหาดไทย นายชยพลธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่รัฐบาลได้มอบหมายให้กระทรวงมหาดไทยจัดตั้งศูนย์ดํารงธรรมขึ้นทุกจังหวัดเพื่อทําหน้าที่รับเรื่องร้องเรียนร้องทุกข์ และแก้ไขปัญหาความเดือดร้อนให้กับพี่น้องประชาชนในพื้นที่ ตามประกาศคณะรักษาความสงบแห่งชาติ ฉบับที่96/2557ลงวันที่18กรกฎาคม2557เรื่องการจัดตั้งศูนย์ดํารงธรรม
กระทรวงมหาดไทยขอเรียนให้ทราบถึงผลการดําเนินงานที่ผ่านมาของศูนย์ดํารงธรรมจังหวัดภายใต้การขับเคลื่อนของกระทรวงมหาดไทยที่ได้บูรณาการร่วมกับทุกหน่วยงานที่เกี่ยวข้องเพื่อให้บริการประชาชนใน7ภารกิจหลัก คือ1.รับเรื่องร้องเรียน/ร้องทุกข์2.บริการแบบเบ็ดเสร็จ3.งานบริการส่งต่อ4.บริการข้อมูลข่าวสาร /ให้คําปรึกษา 5.รับเรื่องความต้องการและข้อเสนอแนะ6. เป็นศูนย์รองรับการปฏิบัติเร่งด่วนของรัฐบาล7.ดําเนินการด้วยชุดปฏิบัติการเคลื่อนที่เร็ว โดยตั้งแต่เปิดศูนย์ดํารงธรรมเมื่อวันที่18กรกฎาคม2557จนถึงปัจจุบัน มีประชาชนมาใช้บริการผ่านศูนย์ดํารงธรรมทั่วประเทศ จํานวน2,974,261เรื่อง สามารถดําเนินการแล้วเสร็จ2,934,657เรื่อง คิดเป็นร้อยละ98.67
โดยงานบริการที่ประชาชนมาขอรับบริการมากที่สุดอันดับ1คือ งานบริการเบ็ดเสร็จมีจํานวน2,186,415 เรื่อง เช่น การทําบัตรประจําตัวประชาชน การคัดสําเนาทะเบียนราษฎร์ การรับชําระค่าน้ําประปา - ค่าไฟฟ้า การรับชําระภาษีรถทุกชนิด (กรณีไม่ต้องตรวจสภาพรถ) เป็นต้น2.บริการข้อมูลข่าวสารจํานวน402,600เรื่อง3.การแก้ไขปัญหาเรื่องร้องเรียนร้องทุกข์ จํานวน145,778เรื่อง4.บริการให้คําปรึกษา จํานวน167,690เรื่อง ซึ่งเรื่องที่ประชาชนขอรับบริการจํานวนมาก เช่น การให้คําปรึกษาเกี่ยวกับกฎหมาย หนี้นอกระบบ ปัญหาครอบครัว การประกอบอาชีพ เป็นต้น5.บริการรับเรื่องส่งต่อ จํานวน65,253เรื่องเช่น การต่อใบอนุญาตต่างๆ อาทิ สถานีบริการน้ํามันเชื้อเพลิง ร้านเกมส์ คาราโอเกะ การขออนุญาตใช้ไฟฟ้า/น้ําประปา และโทรศัพท์6.การให้บริการงานตามนโยบายรัฐบาลโดยเฉพาะการไขปัญหาหนี้นอกระบบ จํานวน9,066เรื่อง และ7.การลงพื้นที่แก้ไขปัญหาความเดือดร้อนโดยหน่วยเคลื่อนที่เร็วจํานวน6,525เรื่อง นอกจากนี้ ศูนย์ดํารงธรรมยังได้สนับสนุนการดําเนินงานตามนโยบายรัฐบาล อาทิเช่น การช่วยเหลือเกษตรกร โดยให้คําแนะนํา และให้ข้อมูลพื้นฐานที่จําเป็น เช่น ข้อมูลด้านการเกษตร โรคระบาดพืช ราคาพืชผล ความรู้ทางการเกษตร หรือให้ข้อมูลด้านเศรษฐกิจ เช่น ราคาผลผลิต แนวโน้มราคาสินค้า เป็นต้น
รองปลัดกระทรวงมหาดไทย กล่าวเพิ่มเติมว่า ล่าสุดเพื่อให้การแก้ไขปัญหาความเดือดร้อนของประชาชนจากการร้องเรียนร้องทุกข์เป็นไปอย่างมีประสิทธิภาพ รวดเร็ว และลดขั้นตอนการปฏิบัติงาน ลดภาระค่าใช้จ่ายในการเดินทางของประชาชนในการติดต่อราชการ กระทรวงมหาดไทยได้สั่งการให้ทุกจังหวัด จัดตั้งศูนย์ดํารงธรรมอําเภอขึ้นทุกอําเภอ878อําเภอ ตามมติคณะรัฐมนตรีเมื่อวันที่25ตุลาคม2559ที่ได้ให้ความเห็นชอบ เรื่อง การจัดตั้งศูนย์ดํารงธรรมอําเภอ โดยกําหนดให้ส่วนราชการที่เกี่ยวข้องต้องให้ความร่วมมือ และช่วยเหลือนายอําเภอในการแก้ไขปัญหาให้กับประชาชนให้ได้อย่างรวดเร็ว มีประสิทธิภาพ และทันต่อสถานการณ์ ซึ่งจะสามารถตอบสนองต่อความต้องการของประชาชนได้อย่างรวดเร็วและทั่วถึงมีประสิทธิภาพมากยิ่งขึ้น.
ครั้งที่241/2559
รัฐบาลไทย-ข่าวทำเนียบรัฐบาล-คำกราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันอังคารที่ 30 กรกฎาคม 2562
คํากราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
คํากราบบังคมทูลถวายพระพรชัยมงคลพระบาทสมเด็จพระเจ้าอยู่หัว ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม 2562
คํากราบบังคมทูลถวายพระพรชัยมงคลพระบาทสมเด็จพระเจ้าอยู่หัว
ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
เนื่องในโอกาสวันเฉลิมพระชนมพรรษา 28 กรกฎาคม 2562
พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
วันอาทิตย์ที่ 28 กรกฎาคม พ.ศ. 2562 เวลา 08.30 น. ณ ท้องสนามหลวง
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของข้าราชการ พนักงานสถาบันอุดมศึกษา และพนักงานรัฐวิสาหกิจ ที่มาชุมนุมพร้อมเพรียงกันอยู่ ณ ที่นี้ และ
ณ สถานที่ต่าง ๆ ทั่วประเทศ ล้วนมีความปลาบปลื้มปีติเป็นอย่างยิ่ง ที่ได้มาร่วมกันแสดงความจงรักภักดี พร้อมทั้งถวายสัตย์ปฏิญาณเพื่อเป็นข้าราชการที่ดีและเป็นพลังของแผ่นดิน เนื่องในโอกาสวันเฉลิมพระชนมพรรษา 28 กรกฎาคม พุทธศักราช 2562
ปวงข้าพระพุทธเจ้าล้วนสํานึกในพระมหากรุณาธิคุณอย่างหาที่สุดมิได้ ที่ใต้ฝ่าละอองธุลีพระบาท ทรงปฏิบัติบําเพ็ญพระราชกรณียกิจนานัปการ ด้วยพระราชวิริยอุตสาหะและพระราชหฤทัยอันมุ่งมั่นที่จะสร้างความผาสุกร่มเย็นแก่อาณาประชาราษฎร์ และสร้างสิริสวัสดิ์พิพัฒนไพบูลย์แก่ประเทศชาติ ทรงส่งเสริมให้ประชาชนทุกหมู่เหล่ามีความรัก ความสามัคคี มีน้ําหนึ่งใจเดียวกัน และตั้งมั่นบําเพ็ญประโยชน์เพื่อส่วนรวม อีกทั้ง ทรงเป็นต้นแบบและเป็นพลังใจใหญ่หลวงให้ปวงข้าพระพุทธเจ้ายึดมั่นในการปฏิบัติราชการอย่างเต็มกําลังสติปัญญาด้วยความถูกต้องและเป็นธรรมเพื่อให้เกิดประโยชน์สูงสุดแก่ประเทศชาติและประชาชน
ในศุภมหามงคลสมัยนี้ ปวงข้าพระพุทธเจ้าขอตั้งจิตอธิษฐานอัญเชิญอานุภาพแห่งคุณพระศรีรัตนตรัย และอํานาจแห่งสรรพสิ่งศักดิ์สิทธิ์ในสากล โปรดอภิบาลรักษาใต้ฝ่าละอองธุลีพระบาท ให้ทรงพระเจริญด้วยจุตรพิธพรชัย ทรงพระเกษมสําราญ พระเกียรติคุณแผ่ไพศาลไปทั่วทิศานุทิศ
มีพระราชประสงค์สิ่งใดขอจงสัมฤทธิ์ทุกประการดังตั้งพระราชหฤทัย สถิตเป็นมิ่งขวัญปกเกล้าเหล่า
พสกนิกรตราบกาลนาน
ในโอกาสมหามงคลวันเฉลิมพระชนมพรรษาของใต้ฝ่าละอองธุลีพระบาท ข้าพระพุทธเจ้าขอพระราชทานนําบรรดาข้าราชการ พนักงานสถาบันอุดมศึกษา พร้อมทั้งพนักงานรัฐวิสาหกิจ กล่าวถวายสัตย์ปฏิญาณเพื่อเป็นข้าราชการที่ดีและพลังของแผ่นดิน สนองพระมหากรุณาธิคุณ ดังต่อไปนี้
“ข้าพระพุทธเจ้า พลเอก ประยุทธ์ จันทร์โอชาขอถวายสัตย์ปฏิญาณว่า จะประพฤติปฏิบัติตนเป็นข้าราชการที่ดีและพลังของแผ่นดิน มีความซื่อสัตย์สุจริต เจริญรอยตามพระยุคลบาท มุ่งมั่นแน่วแน่แก้ไขปัญหาของประเทศชาติและประชาชน สร้างสรรค์คุณประโยชน์แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนาตามแนวทางในพระบรมราโชวาทตลอดไป”
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-ผู้แทนพิเศษด้านการเปลี่ยนแปลงสภาพภูมิอากาศของสหราชอาณาจักรเข้าเยี่ยมคารวะ รมว.ทส. ในโอกาสเยือนประเทศไทย
วันศุกร์ที่ 3 มีนาคม 2560
ผู้แทนพิเศษด้านการเปลี่ยนแปลงสภาพภูมิอากาศของสหราชอาณาจักรเข้าเยี่ยมคารวะ รมว.ทส. ในโอกาสเยือนประเทศไทย
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ Sir David King ผู้แทนพิเศษด้านการเปลี่ยนแปลงสภาพภูมิอากาศของสหราชอาณาจักร ในโอกาสเดินทางมาเยือนประเทศไทย
รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ให้การต้อนรับ Sir David King ผู้แทนพิเศษด้านการเปลี่ยนแปลงสภาพภูมิอากาศของสหราชอาณาจักร พร้อมด้วยนายไบรอัน จอห์น เดวิดสัน เอกอัครราชทูตสหราชอาณาจักรประจําประเทศไทย ในโอกาสเดินทางมาเยือนประเทศไทยเพื่อย้ําความสําคัญของการพัฒนาคาร์บอนต่ําในประเทศกําลังพัฒนาและแบ่งปันความเชี่ยวชาญของสหราชอาณาจักร ในการนี้ ได้มีการหารือในประเด็นสําคัญ อาทิ การปรับเปลี่ยนการใช้พลังงานทางเลือกแทนการใช้พลังงานจากเชื้อเพลิงฟอสซิล โดยเฉพาะอย่างยิ่งโรงไฟฟ้าถ่านหิน ซึ่งในปี ค.ศ. ๒๐๒๕ สหราชอาณาจักรจะยกเลิกการใช้ถ่านหินในการผลิตกระแสไฟฟ้า ซึ่งจะส่งเสริมการลดก๊าซเรือนกระจก ตามความตกลงปารีส (Paris Agreement) โดยที่สหราชอาณาจักรมีความเชี่ยวชาญด้านพลังงานทางเลือก เช่นพลังงานลม โดยเฉพาะอย่างยิ่ง Offshore Wind Turbine ปัจจุบันต้นทุนในการผลิตไฟฟ้าจากพลังงานทางเลือก มีราคาต่ําลงมาก ทั้งนี้สหราชอาณาจักรมีผู้เชี่ยวชาญด้านพลังงานและการเปลี่ยนแปลงสภาพภูมิอากาศสามารถสนับสนุนการดําเนินงานของไทยและภูมิภาคอาเซียนได้
รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ชี้แจงนโยบายของรัฐบาลโดยเฉพาะนโยบายความมั่นคงด้านพลังงาน ปัจจุบันประชาชนมีความตระหนัก และสนใจด้านสิ่งแวดล้อมอย่างมาก รัฐบาลจึงมองประชาชนเป็นศูนย์กลางจึงให้ความสําคัญกับการทํารายงานวิเคราะห์ผลกระทบด้านสิ่งแวดล้อม EIA EHIA รวมทั้ง SEA สําหรับโครงการขนาดใหญ่ เช่น การก่อสร้างโรงไฟฟ้าจะได้มีการรับฟังความคิดเห็นจากประชาชนทั่วประเทศ ทั้งนี้ปัจจุบันในหลายพื้นที่ของประเทศมีการใช้พลังงานทางเลือกเพิ่มขึ้น รวมทั้งแนวคิดการจัดสร้างโรงไฟฟ้าขนาดเล็กในพื้นที่โดยเฉพาะตามแหล่งท่องเที่ยว อาทิ เกาะสมุย เกาะภูเก็ต นอกจากนี้ ประเทศไทยมีนโยบายเพิ่มพื้นที่ป่าให้ได้ร้อยละ ๔๐ ภายในอีก ๒๐ ปีข้างหน้าโดยรวมทั้งป่าอนุรักษ์และป่าเศรษฐกิจ และมีความร่วมมือกับประเทศเพื่อนบ้าน อาทิ สาธารณรัฐแห่งสหภาพเมียนมา ในการจัดทําพื้นที่อนุรักษ์ข้ามแดน รวมทั้งการอนุรักษ์สัตว์ป่าร่วมด้วย
รัฐบาลไทย-ข่าวทำเนียบรัฐบาล-รมว.ยุติธรรม รับเรื่องจากกลุ่มผู้เสียหายจากการร่วมลงทุนแชร์แม่มณี
วันพุธที่ 30 ตุลาคม 2562
รมว.ยุติธรรม รับเรื่องจากกลุ่มผู้เสียหายจากการร่วมลงทุนแชร์แม่มณี
นายสมศักดิ์ เทพสุทิน รัฐมนตรีว่าการกระทรวงยุติธรรม รับเรื่องจากกลุ่มผู้เสียหายจากการร่วมลงทุนแชร์แม่มณี
ในวันพุธที่ ๓๐ ตุลาคม ๒๕๖๒ เวลา ๐๙.๕๐ น. ณ บริเวณด้านหน้าศูนย์ยุติธรรมสร้างสุข กระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม รับเรื่องจากกลุ่มผู้เสียหายจากการร่วมลงทุนแชร์แม่มณี โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ พร้อมด้วยผู้ที่เกี่ยวข้อง เข้าร่วม
รัฐมนตรีว่าการกระทรวงยุติธรรม กล่าวว่า กรมสอบสวนคดีพิเศษ (ดีเอสไอ) เปิดให้กลุ่มผู้เสียหายจากการร่วมลงทุนแชร์แม่มณีลงทะเบียนผ่านระบบคิวอาร์โค้ด เมื่อวันที่ ๒๙ ตุลาคม ๒๕๖๒ ที่ผ่านมา พบว่า มีผู้เสียหายลงทะเบียน จํานวน ๑,๖๐๐ ราย รวมกับผู้เสียหายที่มายื่นเรื่องไว้กับกองคดีธุรกิจการเงินนอกระบบ กรมสอบสวนคดีพิเศษ เมื่อวันที่ ๒๘ ตุลาคม ๒๕๖๒ ที่ผ่านมา จํานวน ๒๐๐ ราย รวมผู้เสียหายจํานวนทั้งหมด ๑,๘๐๐ ราย มูลค่าความเสียหายมีมูลค่ารวมกว่า ๔๓๒ ล้านบาท
ซึ่งในส่วนของดีเอสไอจะรับเป็นคดีพิเศษจะต้องมีผู้เสียหายมากกว่า ๓๐๐ ราย และมีมูลค่าความเสียหายมากกว่า ๑๐๐ ล้านบาท จึงถือว่าเข้าหลักเกณฑ์การรับเป็นคดีพิเศษ และได้มอบหมายให้ดีเอสไอประชุมคณะอนุกรรมการกลั่นกรองคดีพิเศษ ภายในสัปดาห์นี้ เพื่อเสนอให้อธิบดีกรมสอบสวนคดีพิเศษอนุมัติเป็นคดีพิเศษตามกฎหมาย
รัฐบาลไทย-ข่าวทำเนียบรัฐบาล-นายกฯ ห่วงการปกปิดข้อมูลเดินทางประเทศกลุ่มเสี่ยง ขอร่วมกันรับผิดชอบและจำกัดวงการแพร่เชื้อ
วันพุธที่ 26 กุมภาพันธ์ 2563
นายกฯ ห่วงการปกปิดข้อมูลเดินทางประเทศกลุ่มเสี่ยง ขอร่วมกันรับผิดชอบและจํากัดวงการแพร่เชื้อ
นายกฯ ห่วงการปกปิดข้อมูลเดินทางประเทศกลุ่มเสี่ยง ขอร่วมกันรับผิดชอบและจํากัดวงการแพร่เชื้อ
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงใยเรื่องการปกปิดข้อมูลการเดินทางกลับจากประเทศกลุ่มเสี่ยง โดยขอความร่วมมือประชาชนทุกคนร่วมกันรับผิดชอบต่อสังคม และจํากัดวงการระบาดของเชื้อไวรัส COVID-19 โดยให้ข้อมูลกับคณะแพทย์และเจ้าหน้าที่อย่างตรงไปตรงมา ส่วนกรณีที่เกิดขึ้นแล้วก็ขอให้เป็นบทเรียนที่ต้องช่วยกัน แต่อย่าไปซ้ําเติมกัน ควรใช้โอกาสนี้ให้กําลังใจและหาทางป้องกันแก้ไขปัญหาจะดีกว่า
สําหรับข้อแนะนําของผู้ที่เดินทางกลับจากประเทศกลุ่มเสี่ยง หากมีไข้ ไอจาม มีน้ํามูก หรือสงสัยเรื่องอาการของตนเอง ขอให้รีบไปพบแพทย์ทันทีโดยสวมหน้ากากอนามัยตั้งแต่ออกจากบ้าน เมื่อแพทย์วินิจฉัยพบว่ามีความเสี่ยงและจําเป็นต้องตรวจหาเชื้อ ผู้รับบริการอาจเสียค่าใช้จ่ายในส่วนนี้ โดยขอให้ตรวจสอบกับทางโรงพยาบาลทั้งของรัฐและเอกชน
ทั้งนี้ กระทรวงสาธารณสุขและคณะกรรมการที่เกี่ยวข้องได้เร่งติดตามผู้สัมผัสใกล้ชิดกับผู้ป่วยที่เดินทางกลับจากประเทศญี่ปุ่น และผู้โดยสารที่เดินทางด้วยเครื่องบินลําเดียวกันเพื่อให้มารับการตรวจ โดยขอให้ประชาชนเชื่อมั่นในการปฏิบัติงานของรัฐบาลและเจ้าหน้าที่ทุกคน พร้อมทั้งยืนยันด้วยว่าที่ผ่านมาได้รายงานตัวเลขผู้ติดเชื้ออย่างเปิดเผยมาโดยตลอด และมาตรการป้องกันของไทยก็ได้รับคําชมเชยจากนานาประเทศด้วย
รัฐบาลไทย-ข่าวทำเนียบรัฐบาล-งานสหพัฒน์แอดมิชชั่น ครั้งที่ 21
วันอังคารที่ 2 ตุลาคม 2561
งานสหพัฒน์แอดมิชชั่น ครั้งที่ 21
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดงานสหพัฒน์แอดมิชชั่น ทบทวนความรู้สู่มหาวิทยาลัย ครั้งที่ 21
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเป็นประธานเปิดงานสหพัฒน์แอดมิชชั่น ทบทวนความรู้สู่มหาวิทยาลัย ครั้งที่ 21 จัดโดยบริษัท สหพัฒนพิบูล จํากัด (มหาชน) ร่วมกับบริษัท เนชั่น บรอดแคสติ้ง คอร์ปอเรชั่น จํากัด (มหาชน)และมหาวิทยาลัยหอการค้าไทย เมื่อวันจันทร์ที่ 1 ตุลาคม 2561 ณ หอประชุมมหาวิทยาลัยหอการค้าไทย ถนนวิภาวดีรังสิต
นายเวทิต โชควัฒนา กรรมการผู้อํานวยการ บริษัท สหพัฒนพิบูล จํากัด (มหาชน)กล่าวว่า สหพัฒน์ให้ความสําคัญกับการศึกษามาโดยตลอด จึงได้จัดโครงการทบทวนความรู้สู่มหาวิทยาลัยมานานกว่า 20 ปี โดยในปีนี้จัดขึ้นระหว่างวันที่ 1-6 ตุลาคม 2561 และมีการถ่ายทอดสดไปยังโรงเรียนต่าง ๆ ทั่วประเทศกว่า 1,000 แห่ง ทําให้นักเรียนเข้าถึงได้มากกว่า 150,000 คน จึงถือเป็นส่วนหนึ่งของการลดความเหลื่อมล้ําด้านการศึกษา โดยเปิดโอกาสให้นักเรียนทั่วประเทศได้ทบทวนความรู้กับติวเตอร์ชื่อดังอย่างเท่าเทียมกันโดยไม่เสียค่าใช้จ่าย เพื่อเตรียมสอบเข้าศึกษาต่อในระดับอุดมศึกษา
ในส่วนของเนื้อหาจะเน้นการติวเข้มแบบเจาะลึกโจทย์ ทั้งการสอบ O-NET, GAT, PAT, การสอบตรง และ TCAS 62 อีกทั้งมีการจัดบูธ "ให้คําปรึกษาค้นหาตัวตนและพี่แนะแนวน้อง" โดยรุ่นพี่จากหลากหลายสาขาวิชาชีพ มาพูดคุยและแนะนําให้คําปรึกษาแก่น้อง ๆ
ทั้งนี้ สหพัฒน์ยินดีให้การสนับสนุนนักเรียนไทยทุกคน พร้อมขอขอบคุณพันธมิตรที่ร่วมดําเนินโครงการดี ๆ ที่อยู่คู่เยาวชนไทยมาตลอดระยะเวลากว่า 20 ปี
นายฉัตรชัย ภู่โคกหวาย กรรมการผู้จัดการ บริษัท เนชั่น บรอดแคสติ้ง คอร์ปอเรชั่น จํากัด (มหาชน)กล่าวว่า ในนามของบริษัท เนชั่นฯ มีความยินดีที่ได้ร่วมเป็นส่วนหนึ่งของโครงการ ที่ยังคงรูปแบบการติวสด ซึ่งเนชั่นได้เข้ามามีส่วนร่วมในการปรับปรุงเนื้อหาให้ทันสมัย และสอดคล้องกับแนวทางการสอบเข้าศึกษาต่อระดับอุดมศึกษาที่เปลี่ยนแปลงไป พร้อมเพิ่มกิจกรรมสร้างแรงบันดาลใจ และการค้นหาตัวตน และยังได้เผยแพร่การติวผ่านทาง facebook live ของเพจเนชั่นทีวีและสหพัฒน์แอดมิชชั่นด้วย สุดท้ายนี้ ขอขอบคุณพันธมิตรและติวเตอร์ทุกคนที่ร่วมสร้างสรรค์กิจกรรมดี ๆ เพื่อเด็กและเยาวชน และขอให้นักเรียนที่เข้าร่วมโครงการได้รับความรู้และความสนุกในการเรียนอย่างเต็มที่
รมว.ศึกษาธิการกล่าวว่า งานสหพัฒน์แอดมิชชั่น ทบทวนความรู้สู่มหาวิทยาลัย ครั้งที่ 21 เป็นอีกหนึ่งโครงการที่มีความสําคัญ เนื่องจากผลการวิจัย พบว่า การติวแบบเข้มข้น สามารถทําให้ผลการสอบดีขึ้นได้อย่างชัดเจน และยังสามารถเข้าถึงเด็กนักเรียนได้กว่า 1.5 แสนคน เป็นการลดความเหลื่อมล้ําด้านการศึกษา ระหว่างเด็กในเมืองและชนบท สอดคล้องกับนโยบายรัฐบาล ที่ให้ความสําคัญกับการลดความเหลื่อมล้ําเป็นเรื่องอันดับต้น ๆ เช่นกัน โดยภาครัฐได้จัดให้มีเว็บไซต์ "ติวฟรีดอทคอม" เป็นแหล่งรวบรวมการติวเนื้อหาอย่างเข้มข้นจากติวเตอร์ชั้นนําของเมืองไทยเช่นเดียวกัน
จากผลการดําเนินงานดังกล่าว แสดงให้เห็นว่าทั้งภาครัฐและภาคเอกชนได้เข้ามาช่วยกันเตรียมความพร้อมให้กับเด็กและเยาวชนในการเข้าสู่สถาบันอุดมศึกษาอย่างมีคุณภาพ จึงขอให้ร่วมกันดําเนินโครงการดี ๆ เช่นนี้ต่อไป ตลอดจนขอให้นักเรียนที่เข้าร่วมโครงการ มีความตั้งใจและนําความรู้ที่ได้รับไปสอนเพื่อนคนอื่น (Peer Tutoring) เพื่อเป็นการทบทวนความรู้ให้ตนเองด้วย
Writtenbyอรพรรณ ฤทธิ์มั่น
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รัฐมนตรีสุริยะฯ ร่วมกิจกรรมจิตอาสาพัฒนาปรับภูมิทัศน์ ทำความสะอาดคู คลองถวายพระราชกุศลและน้อมรำลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอาทิตย์ที่ 13 ตุลาคม 2562
รัฐมนตรีสุริยะฯ ร่วมกิจกรรมจิตอาสาพัฒนาปรับภูมิทัศน์ ทําความสะอาดคู คลองถวายพระราชกุศลและน้อมรําลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีสุริยะฯ ร่วมกิจกรรมจิตอาสาพัฒนาปรับภูมิทัศน์ ทําความสะอาดคู คลองถวายพระราชกุศลและน้อมรําลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ต.ค.62) เวลา 10.30 น. นายสุริยะ จึงรุ่งเรืองกิจ ภริยา พร้อมด้วย นายสุรพล ชามาตย์ รองปลัดกระทรวงอุตสาหกรรม ร่วมกิจกรรมจิตอาสาพัฒนาปรับภูมิทัศน์ ทําความสะอาดคู คลองถวายพระราชกุศลและน้อมรําลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย ภริยา เป็นประธานพิธี ณ วัดธรรมาภิรดาราม (สะพานสูง) เขตดุสิต กรุงเทพฯ
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่ข้าราชการ เด็กและเยาวชนในสถานพินิจฯ จ.กาญจนบุรี
วันจันทร์ที่ 21 พฤษภาคม 2561
ม.ล.ปนัดดาฯ ตรวจเยี่ยมพร้อมให้กําลังใจแก่ข้าราชการ เด็กและเยาวชนในสถานพินิจฯ จ.กาญจนบุรี
ม.ล.ปนัดดาฯ ตรวจเยี่ยมพร้อมให้กําลังใจแก่ข้าราชการ เด็กและเยาวชนในสถานพินิจฯ จ.กาญจนบุรี
เมื่อวันพฤหัสบดีที่ ๑๘พฤษภาคม ๒๕๖๑เวลา ๑๓.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและให้กําลังใจในการปฏิบัติหน้าที่ของคณะผู้บริหาร ข้าราชการ ครูอาจารย์ นักสังคมสงเคราะห์
และฝ่ายปกครอง พร้อมทั้งปฏิบัติหน้าที่เป็นครูพิเศษบรรยายในวิชา “กําเนิดไทย และหน้าที่พลเมือง”
แก่เด็กและเยาวชนสถานพินิจและคุ้มครองเด็กและเยาวชนจังหวัดกาญจนบุรี
ณ สถานพินิจและคุ้มครองเด็กและเยาวชนจังหวัดกาญจนบุรี อําเภอเมือง จังหวัดกาญจนบุรี
ม.ล.ปนัดดาฯ กล่าวว่า “จะด้วยเหตุผลใดๆ ก็ตามที ทุกคนในชาติมองเรื่องความซื่อสัตย์สุจริต
เป็นตัวชี้วัดสําคัญที่สุด ซึ่งหมายถึงคําอธิบายหรือผลลัพธ์ทางการปฏิบัติอันเกี่ยวข้องกับหลักศีลธรรม
จรรยาของคนในสังคมหนึ่ง ๆ ซึ่งไม่พ้นการยึดมั่นในเรื่องของหลักคิดทางต้นแบบของสังคม
เพราะหากการบริหารขาดแนวคิดและการปฏิบัติทางธรรมาภิบาลที่เหมาะสม อันเป็นผลมาจาก
ความเห็นแก่ตัว ความไม่ซื่อตรงต่อตนเอง ครอบครัว องค์กร และสังคม ผลลัพธ์ย่อมเป็นไปในทางลบ
ผู้คนเกิดความห่วงใย สังคมระส่ําระสาย และอีกบางส่วนขาดมาตรฐานทางคุณภาพ นักการศึกษา
จึงล้วนมองว่า สิ่งที่เรียกว่า “คุณลักษณะคุณธรรม” อาทิ ความซื่อสัตย์สุจริต ความขยันหมั่นเพียร
ความจริงใจต่อกัน และความตรงไปตรงมา ตลอดจนการละเว้นการโกหกหลอกลวง การทุจริตคดโกง
หรือความโลภโมโทสัน เป็นต้น ล้วนเป็นตัวชี้วัดในความสําเร็จหรือความไม่สําเร็จทางการบริหาร
และการดํารงชีวิตของผู้คนตั้งแต่กลุ่มล่างสุดจนบนสุด จึงขอฝากผู้บริหารสถานพินิจฯ ศูนย์ฝึกและอบรมฯ
ครูอาจารย์ ข้าราชการ และลูกหลานเยาวชนได้มีข้อควรคํานึงในชีวิตประจําวันเรื่องความจริงใจ
และความซื่อตรงเป็นสําคัญ เห็นได้ว่า หลายเชื้อชาติและวัฒนธรรมของแต่ละศาสนาล้วนให้คุณค่า
และความสําคัญในเรื่องความซื่อสัตย์สุจริตเป็นอันดับแรก หากขาดไปซึ่งองค์ประกอบทางสังคม
ประการนี้แม้เพียงน้อยนิด นั่นคือตราบาป การทําร้ายตัวเราเอง และสังคมย่อมขาดความเชื่อมั่นศรัทธา
การขับเคลื่อนเพื่อความเจริญก้าวหน้าในทุกๆ เรื่อง ย่อมเป็นที่ยุติ และอาจไม่ต้องมีการกล่าวถึงกันอีกต่อไป”
รัฐบาลไทย-ข่าวทำเนียบรัฐบาล-ศธ.เตรียมการประชุมคณะทำงานร่วมไทย-โมร็อกโก ครั้งที่ 1
วันศุกร์ที่ 10 สิงหาคม 2561
ศธ.เตรียมการประชุมคณะทํางานร่วมไทย-โมร็อกโก ครั้งที่ 1
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ประชุมเตรียมการสําหรับการประชุมคณะทํางานร่วม (Joint Working Group: JWG) ด้านการศึกษาไทย-โมร็อกโก ครั้งที่ 1 ซึ่งไทยจะเป็นเจ้าภาพก่อนในช่วงเดือน พ.ย.นี้
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ประชุมเตรียมการสําหรับการประชุมคณะทํางานร่วม (Joint Working Group: JWG) ด้านการศึกษาไทย-โมร็อกโก ครั้งที่ 1 ซึ่งไทยจะเป็นเจ้าภาพก่อนในช่วงเดือน พ.ย.นี้
เมื่อวันพุธที่ 8 สิงหาคม 2561 พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมเตรียมการสําหรับการประชุมคณะทํางานร่วม (Joint Working Group: JWG) ด้านการศึกษาไทย-โมร็อกโก ครั้งที่ 1 โดยมีผู้บริหารสํานักงานปลัดกระทรวงศึกษาธิการ (สป.ศธ.) และสํานักงานคณะกรรมการการอุดมศึกษา (สกอ.) ซึ่งเป็นหน่วยงานรับผิดชอบเข้าร่วมประชุม อาทินายการุณ สกุลประดิษฐ์ ปลัดกระทรวงศึกษาธิการ, นายขจร จิตสุขุมมงคล รองเลขาธิการคณะกรรมการการอุดมศึกษา, นางสาวนงศิลินี โมสิกะ ผู้อํานวยการสํานักความสัมพันธ์ต่างประเทศ สป. รวมทั้งผู้แทนจากสถาบันอุดมศึกษาและหน่วยงานที่เกี่ยวข้อง
พล.อ.สุรเชษฐ์ ชัยวงศ์กล่าวว่า สืบเนื่องจากการที่กระทรวงศึกษาธิการไทยและกระทรวงศึกษาธิการแห่งชาติ การฝึกอบรมวิชาชีพ การอุดมศึกษา และการวิจัยทางวิทยาศาสตร์ โมร็อกโก ได้ลงนามบันทึกความเข้าใจว่าด้วยความร่วมมือด้านการศึกษาและการวิจัยไทย-โมร็อกโก เมื่อวันที่ 12 กรกฎาคม 2561 ณ กรุงราบัต ราชอาณาจักรโมร็อกโก โดยในบันทึกความเข้าใจฯ ได้กําหนดให้มีการจัดตั้งคณะทํางานร่วม (Joint Working Group: JWG) ด้านการศึกษาไทย-โมร็อกโก เพื่อเป็นกลไกในการดําเนินงานและกิจกรรมต่าง ๆ พร้อมทั้งติดตามและทบทวนการทํางานร่วมกัน
ซึ่งกําหนดให้จัดประชุมคณะทํางานร่วมฯ 2 ปีต่อครั้ง โดยไทยและโมร็อกโกสลับกันเป็นเจ้าภาพ โดยครั้งที่ 1 ประเทศไทยจะเป็นเจ้าภาพจัดการประชุมในช่วงเดือนพฤศจิกายน 2561 โดยมีองค์ประกอบคณะทํางานร่วมฝ่ายไทย จํานวน 12 คน ปลัดกระทรวงศึกษาธิการเป็นประธาน และได้มีหนังสือเรียนเชิญฝ่ายโมร็อกโกเข้าร่วมประชุมผ่านกระทรวงการต่างประเทศแล้ว
สําหรับการประชุมคณะทํางานร่วมฯ ดังกล่าว จะมีการนําเสนอนโยบายและภาพรวมการศึกษาไทยโดยผู้แทน สกอ. พร้อมทั้งหารือการดําเนินงานในประเด็นต่าง ๆ อาทิ ทุนการศึกษา, การแลกเปลี่ยนนักเรียนโครงการสานฝันการกีฬาสู่ระบบการศึกษาจังหวัดชายแดนภาคใต้ไปศึกษาต่อที่ Football School ของโมร็อกโก รวมทั้งการแลกเปลี่ยนนักเรียนในระดับอาชีวศึกษา, การศึกษาทางไกล, การส่งอิหม่ามเข้ารับการฝึกอบรมที่สถาบันโมฮัมเหม็ดที่ 6 ซึ่งเป็นสถาบันฝึกอบรมอิหม่าม เป็นต้น
สําหรับทุนการศึกษาที่โมร็อกโกมอบให้นักเรียนนักศึกษาไทย จํานวน 15 ทุนต่อปีนั้น ขณะนี้ได้ดําเนินการคัดเลือกแล้ว โดยมีความมุ่งหวังให้ผู้ได้รับทุนนําความรู้และประสบการณ์กลับมาใช้ประโยชน์กับการพัฒนาประเทศไทยในด้านต่าง ๆ จึงขอให้ สกอ. พิจารณาความเชื่อมโยงหลักสูตรในสาขาที่สอดคล้องเชื่อมโยงกับการพัฒนาประเทศ เมื่อจบการศึกษาแล้วมีงานทํา ซึ่งจะเป็นประโยชน์สําหรับการคัดเลือกและการเข้าศึกษาต่อของนักเรียนไทยในรุ่นต่อ ๆ ไปด้วย
Written byอรพรรณ ฤทธิ์มั่น
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว.สธ. มอบปลัดสธ. ติดตามความพร้อมโรงพยาบาลเชียงรายประชานุเคราะห์ ดูแลทีมนักฟุตบอลและโค้ช
วันพุธที่ 4 กรกฎาคม 2561
รมว.สธ. มอบปลัดสธ. ติดตามความพร้อมโรงพยาบาลเชียงรายประชานุเคราะห์ ดูแลทีมนักฟุตบอลและโค้ช
รัฐมนตรีว่าการกระทรวงสาธารณสุข มอบปลัดกระทรวงสาธารณสุข ติดตามความพร้อมโรงพยาบาลเชียงรายประชานุเคราะห์ ในการดูแลรักษาพยาบาลทีมนักฟุตบอลเยาวชนและโค้ชทั้ง 13 คน
รัฐมนตรีว่าการกระทรวงสาธารณสุข มอบปลัดกระทรวงสาธารณสุข ติดตามความพร้อมโรงพยาบาลเชียงรายประชานุเคราะห์ ในการดูแลรักษาพยาบาลทีมนักฟุตบอลเยาวชนและโค้ชทั้ง 13 คน
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์เกี่ยวกับการเตรียมความพร้อมดูแลรักษาทีมนักฟุตบอลเยาวชนและโค้ช ว่า ในวันนี้ (4 กรกฎาคม 2561) ได้มอบให้นายแพทย์เจษฎา โชคดํารงสุข ปลัดกระทรวงสาธารณสุข ลงพื้นที่ติดตามความพร้อมระบบการรักษาพยาบาลของโรงพยาบาลเชียงรายประชานุเคราะห์ ในการรับส่งต่อทีมนักฟุตบอลเยาวชนและโค้ชทั้ง 13 คนเมื่อส่งตัวมาถึงโรงพยาบาล และให้นายแพทย์ธงชัย เลิศวิไลรัตนพงศ์ ผู้ตรวจราชการกระทรวงสาธารณสุขเขตสุขภาพที่ 1 ทําหน้าที่ในการประสานกับทุกภาคส่วนในพื้นที่
“ทุกคนต่างดีใจที่พบว่า เด็ก ๆ และโค้ชปลอดภัย แต่การนําเด็กออกมาไม่ใช่เรื่องง่าย จึงได้มีการนําอาหาร และยาเข้าไปให้ ดูแลเบื้องต้นให้ทุกคนมีสุขภาพดี มีความพร้อมที่จะให้ผู้เชี่ยวชาญช่วยพาออกจากถ้ําตามแผนที่วางไว้ เพื่อให้พาเด็กออกมาด้วยความสมบูรณ์ ปลอดภัยที่สุด ซึ่งจะเห็นได้ว่า การทํางานครั้งนี้ได้รับความร่วมมือกันเป็นอย่างดีของทุกฝ่าย ทั้งทหาร ตํารวจ หน่วยกู้ภัย ภาคเอกชน ฮีโร่ที่ทําให้สําเร็จในครั้งนี้ก็คือความร่วมมือ” ศ.คลินิก เกียรติคุณ นพ.ปิยะสกลกล่าว
********************************* 4 กรกฎาคม 2561
รัฐบาลไทย-ข่าวทำเนียบรัฐบาล-“อุตตม”ลงพื้นที่เยี่ยมชมบริษัท สงวนวงษ์อุตสาหกรรม จำกัด จังหวัดนครราชสีมา ตอกย้ำมาตรการช่วยเอสเอ็มอีเต็มสูบ
วันจันทร์ที่ 21 สิงหาคม 2560
“อุตตม”ลงพื้นที่เยี่ยมชมบริษัท สงวนวงษ์อุตสาหกรรม จํากัด จังหวัดนครราชสีมา ตอกย้ํามาตรการช่วยเอสเอ็มอีเต็มสูบ
รัฐมนตรีว่าการกระทรวงอุตสาหกรรม ลงพื้นที่เยี่ยมชมบริษัท สงวนวงษ์อุตสาหกรรม จํากัด ซึ่งบริษัท สงวนวงษ์อุตสาหกรรม จํากัด เป็นโรงงานผลิตและแปรรูปแป้งมันสําปะหลังที่ใหญ่ที่สุดในเอเชียแปซิฟิก
วันนี้ (21 ส.ค.60 ) นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่เยี่ยมชมบริษัท สงวนวงษ์อุตสาหกรรม จํากัด ซึ่งบริษัท สงวนวงษ์อุตสาหกรรม จํากัด เป็นโรงงานผลิตและแปรรูปแป้งมันสําปะหลังที่ใหญ่ที่สุดในเอเชียแปซิฟิก มีกําลังการผลิตสูงถึงประมาณ 2,400 ตันต่อวัน โดยร้อยละ 80 ของแป้งมันที่ผลิตได้ถูกส่งออก โดยมีตลาดหลักอยู่ ที่ประเทศจีน อินโดนีเซีย มาเลเซีย และบางประเทศในกลุ่มสหภาพยุโรป นับเป็นอุตสาหกรรมที่เน้นต่อยอดเพิ่มมูลค่าผลผลิตทางการเกษตร
โดยบริษัท สงวนวงษ์อุตสาหกรรม จํากัด ถือเป็นโรงงานรายแรกๆ ที่นําเทคโนโลยีการผลิตใหม่ ๆ เข้ามาพัฒนาด้านการอนุรักษ์พลังงานอย่างต่อเนื่อง เช่น นําน้ําเสียจากการล้างหัวมันสําปะหลัง และกากมันสําปะหลังมาผลิตไบโอแก๊ส นําแก๊สกลับมาใช้ในโรงงานแทนเชื้อเพลิงอื่นๆ และนําไปปั่น/ผลิตกระแสไฟฟ้าส่งขายให้การไฟฟ้า มีการนําไอความร้อนที่เกิดจากเครื่องปั่นไฟฟ้ากลับมาแลกเปลี่ยนความร้อนเป็นพลังงานอีกครั้ง และมีการผลิตกระแสไฟฟ้าจากโซล่าร์เซลล์ โดยบริษัทฯ ได้สมัครเข้าร่วมกิจกรรมและโครงการต่างๆ กับกระทรวงอุตสาหกรรมอย่างต่อเนื่อง เช่น โครงการธรรมาภิบาลสิ่งแวดล้อมอุตสาหกรรม โครงการป้องกันผลกระทบด้านมลพิษที่อาจเกิดจากโรงงาน โครงการอุตสาหกรรมสีเขียว เป็นต้น โดยมีนายสมชาย หาญหิรัญ ปลัดกระทรวงอุตสาหกรรม นายพสุ โลหารชุน อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมงาน ณ บริษัท สงวนวงษ์อุตสาหกรรม จํากัด จังหวัดนครราชสีมา